User:Dinetmedia

ನಾಗಮಂಡಲ:

ದಕ್ಷಿಣ ಕನ್ನಡ ಜಿಲ್ಲೆಯ ಸಾಂಪ್ರದಾಯಿಕ ಆಚರಣೆ – ನಾಗದೇವರ ಆರಾಧನೆ ನಾಗದೇವರಿಗೆ ಸಲ್ಲಿಸುವ ಅತ್ಯುನ್ನತ ಮಟ್ಟದ ಪೂಜೆಯೇ ಈ ನಾಗಮಂಡಲ, ಅಹೋ ರಾತ್ರಿಯಲ್ಲಿ ನಡೆಯುವ ಈ ಆಚರಣೆಯಲ್ಲಿ ನಾಗಪಾತ್ರಿಗಳ ಮೇಲೆ ನಾಗದೇವರ ಆವಾಹನೆಯಾಗಿ ಕುಣಿಯುತ್ತಿರುವಾಗ ಆ ಕೊರೆಯುವ ಚಳಿಯಲ್ಲಿ ನಾಗವಾದ್ಯಗಳ ಹಿಮ್ಮೇಳ ಜೋರಾಗಿರುತ್ತದೆ. ನಾಗವೈದ್ಯರು ನಾಗದೇವರನ್ನು ಶ್ಲೋಕಗಳ ಮೂಲಕ ಹೊಗಳುತ್ತಾ ಸಂತುಷ್ಟಗೊಳಿಸುತ್ತಾರೆ. ಅರ್ಧನಾರಿ ವೇಷಧಾರಿ ಕೈಯಲ್ಲಿ ಕಂಚಿನ ಡಮರುಗ ಹಿಡಿದು ನಾಗದೇವನನ್ನ ಉದ್ರೇಕಿಸುತ್ತಾ, ಉನ್ಮತ್ತಿಸುತ್ತಾ ರಂಗೋಲಿಯ ಮಂಡಲದ ಸುತ್ತಲೂ ಸುತ್ತಿಸುತ್ತಾರೆ.

ಕೆಲವೊಮ್ಮೆ ನಾಗಮಂಡಲವನ್ನು ಸುತ್ತುವ ನಾಗಪಾತ್ರಿ ಮತ್ತು ನಾಗಕನ್ನಿಕೆ ಕೆಲವೊಮ್ಮೆ ಒಬ್ಬರನ್ನೋಬ್ಬರು ಅಪ್ಪಿಕೊಂಡು ಸುತ್ತುತ್ತಾರೆ. ನಾಗಮಂಡಲದ ಆಚರಣೆಯಲ್ಲಿ ಗಂಟುಗಳನ್ನ ಬಿಡಿಸುತ್ತಾರೆ ಅದು ಸಾಮಾನ್ಯವಾಗಿ ಯಾರಿಗೂ ತಿಳಿಯುವುದಿಲ್ಲ. ವೇದಿಕೆಯ ಮೇಲೆ ಬರೆದಿರುವ ನಾಗಮಂಡಲದಂತೆ ಅವರು ಹೆಜ್ಜೆ ಹಾಕುತ್ತಾರೆ ಹೆಜ್ಜೆ ತಪ್ಪಿದಲ್ಲಿ ಮತ್ತೆ ಹಿಂದಕ್ಕೆ ಬಂದು ಹೆಜ್ಜೆ ಹಾಕುತ್ತಾರೆ. ಹೀಗೆ ಹಿಂದೆ ಮುಂದೆ ಸುತ್ತುತ್ತಾ ಮಂಡಲವನ್ನು ಸುತ್ತುತ್ತಾ ಗಂಟುಗಳನ್ನು ಬಿಡಿಸುತ್ತಾರೆ. ನಾಗಮಂಡಲದಲ್ಲಿ ಹಿಂಗಾರವೇ ಪ್ರಧಾನ ಅದೇ ಪ್ರಸಾದ ಕೂಡಾ. ನಾಗದೇವ ಸ್ವೀಕರಿಸುವ ಈ ಹಿಂಗಾರವನ್ನೇ ಕೊನೆಯಲ್ಲಿ ಭಕ್ತರಿಗೆ ಪ್ರಸಾದವಾಗಿ ನೀಡಲಾಗುತ್ತೆ.